CELEX: 62019CN0222
Language: hr
Date: 2019-03-08 00:00:00
Title: predmet C-222/19: Zahtjev za prethodnu odluku koji je 8. ožujka 2019. uputio Sąd Rejonowy w Opatowie (Poljska) — BW Sp. z o.o. sa sjedištem u B. protiv D. R.

19.8.2019   
            
            
               HR
            
            
               Službeni list Europske unije
            
            
               C 280/17
            
         
      Zahtjev za prethodnu odluku koji je 8. ožujka 2019. uputio Sąd Rejonowy w Opatowie (Poljska) — BW Sp. z o.o. sa sjedištem u B. protiv D. R.
      (predmet C-222/19)
      (2019/C 280/23)
      Jezik postupka: poljski
      
         Sud koji je uputio zahtjev
      
      Sąd Rejonowy w Opatowie
      
         Stranke glavnog postupka
      
      
         Tužitelj: BW Sp. z o.o. sa sjedištem u B.
      
         Tuženik: D. R.
      
         Prethodno pitanje
      
      Treba li odredbe Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (1), osobito članak 3. stavak 1. Direktive i načela prava Unije o zaštiti potrošača i ravnoteži ugovornih stranaka, tumačiti na način da se navedenim odredbama i načelima protivi uvođenje u nacionalno pravo instituta „najvišeg iznosa nekamatnih troškova kredita” i matematičke formule za izračun iznosa tih troškova predviđenih člankom 5. točkom 6.a u vezi s člankom 36.a Ustawe z dnia 12 maja 2011 r. o kredycie konsumenckim (Zakon o potrošačkim kreditima od 12. svibnja 2011., pročišćeni tekst Dz.U. iz 2018., poz. 993.), čijim se zakonskim rješenjima dopušta da se u troškove ugovora o kreditu koje snosi potrošač (ukupni troškovi kredita) uključe i troškovi poslovne djelatnosti koju obavlja poduzetnik?
      
         (1)  SL 1993, L 95, str. 29. (SL, posebno izdanje na hrvatskom jeziku, poglavlje 15., svezak 12., str. 24.)